62 
maatte vi dog dreje Stævnen op mod Søen for ikke at fylde 
Baadene. 
De Isfjælde, vi nu passerede, vare meget store og firkan¬ 
tede ; vi saae nogle, som snarere kunde kaldes Marker af Bræis 
end Isfjælde. De havde beholdt deres oprindelige Stilling fra 
den Tid, de vare sammenhængende med Bræen. Deres Over¬ 
flade var derfor spaltet og kløftet aldeles som Overfladen af en 
productiv, stor Bræ. 
Et saadant Isfjæld, som vi en af disse Dage passerede, 
anslog jeg, efter den Tid vi vare om at passere det med Damp¬ 
barkassen , til følgende Dimensioner : Længde og Bredde V 2 
Kvml., Gjennemsnitshøjde 200 Fod. Lieut. Vedel havde paa 
forrige Tour paa samme Maade jugeret Dimensionerne af et 
andet Fjæld og faaet Længden 1 Kvml., Bredde Ѵз Kvml., Højde 
150 Fod. Beregner man Volumen af disse to Fjælde og 
regner, at der er 8,5 Gange mere under end over Vandet, faaer 
man, at hver af dem havde et Volumen af 17,100 Millioner 
Kubikfod. Det er vanskeligt at opfatte et saadant Tal, men det- 
gjøres mere anskueligt ved at sige, at med et saadant Fjæld 
kunde man dække hele Amager (1 Kvadrat Mil) med et Lag Is 
af 30 Fods Tykkelse. De to saaledes beregnede Isfjælde vare 
ingenlunde enestaaende Exempter, men vi kunde tælle indtil et 
Par Hundrede af samme Størrelse. Mange firkantede Isfjælde 
naaede op til henimod 300 Fods Højde, og enkelte mere uregel¬ 
mæssige med store fritstaaende Taarne og Spidser, som saae ud 
til at kunne styrte ned hvert Øjeblik, ragede vistnok endnu 
højere i Vejret. 
Om Aftenen sloge vi Telt paa Syd Cap. 1 den af Lient. Vedel 
omtalte Havn i Bugten indenfor Halvøen laa der nu mange Is¬ 
fjælde. 
Om Aftenen, da vi skulde vadske os for at fjerne det værste 
af Kulstøvet fra Ansigt og Hænder, fandt vi V4 Tomme Is paa 
Ferskvandspytterne. 
